AF ร่วงเกือบ 8% หลังหุ้นเพิ่มทุนเริ่มซื้อขายเป็นวันแรก
AF ร่วงเกือบ 8% หลังหุ้นเพิ่มทุนเริ่มซื้อขายเป็นวันแรก ณ เวลา 11.16 น.อยู่ที่ 0.58 บาท ลบ 0.05 บาท หรือ 7.94% มูลค่าการซื้อขาย 13.74 ล้านบาท 
6 ต.ค. 2558

ผู้สื่อข่าวรายงานว่า ราคาหุ้น บริษัท ไอร่า แฟคตอริ่ง จำกัด (มหาชน) หรือ AF ณ เวลา 11.16 น.อยู่ที่ 0.58 บาท ลบ 0.05 บาท หรือ 7.94% มูลค่าการซื้อขาย 13.74 ล้านบาท โดยเปิดตลาดที่ 0.58 บาท ระหว่างวันปรับตัวขึ้นสูงสุดที่ 0.61 บาท และต่ำสุดที่ 0.57 บาท ขณะที่ดัชนีหุ้นไทยโดยรวมบวก 0.37%
ทั้งนี้ ราคาหุ้นที่มีการปรับตัวลงแรง เนื่องจากวันนี้หุ้นเพิ่มทุนของ AF เริ่มซื้อขายเป็นวันแรก (6 ต.ค.) จากทุนเดิม 200,000,000 บาท หุ้นสามัญ 800,000,000 หุ้น จำนวนหุ้นเพิ่มทุนใหม่ หุ้นสามัญ 800,000,000 หุ้น ทุนใหม่ 400,000,000 บาท หุ้นสามัญ 1,600,000,000  หุ้น มูลค่าหุ้นที่ตราไว้ 0.25 บาทต่อหุ้น จัดสรรรให้ ผู้ถือหุ้นเดิมอัตรา 1 หุ้นเดิม : 1 หุ้นใหม่ ราคาจองซื้อ 0.30 บาท/หุ้น